

Terveiset opiskeluhuollosta

Oppilaiden koulunkäyntiä ja oppimista tuetaan opiskeluhuollossa. Opiskeluhuollon ammattilaisia ovat koulu- ja opiskeluterveydenhuollon terveydenhoitajat ja lääkärit, koulukuraattorit sekä koulupsykologit. Heihin voi olla yhteydessä matalalla kynnyksellä esim., kun oppimiseen liittyy haasteita tai on huolta oppilaan koulunkäynnistä, mielialasta, terveydestä tai kaverisuhteista. Kodin, koulun ja opiskeluhuollon yhteistyö tukee oppilaan arkea ja auttaa löytämään ratkaisuja erilaisiin tilanteisiin. Opiskeluhuollon palvelut toteutetaan lähipalveluna koululla ja ne ovat luottamuksellisia. 

Opiskeluterveydenhuollossa järjestetään opiskelijoiden terveydenhoidon palvelut (esim. terveystarkastukset, rokotukset). Lisäksi opiskeluterveydenhuollossa järjestetään osa kiireettömän sairaanhoidon palveluista. ​Toisen asteen opiskeluterveydenhuolto uudistuu syksystä 2026 alkaen, jolloin käyttöön otetaan digitaalinen terveyskysely. Kyselyn tarkoituksena on kartoittaa opiskelijan terveydentilaa ja hyvinvointia opintojen alkuvaiheessa, ja sen perusteella arvioidaan yksilöllinen tuen ja jatkotutkimusten tarve sekä terveystarkastuksen ajankohta. Digitaalisen terveyskyselyn perusteella terveystarkastus toteutetaan joko ensimmäisen tai toisen opiskeluvuoden aikana. Opiskeluterveydenhuollon terveystarkastukset sekä kutsuntojen ennakkoterveystarkastukset yhdistetään vuodesta 2027 alkaen. ​

Opiskelijat voivat olla yhteydessä oman oppilaitoksensa terveydenhoitajaan kaikissa terveyteen ja hyvinvointiin liittyvissä asioissa. Vastaanottoajat ja yhteydenottotavat sovitaan oppilaitoskohtaisesti. Opiskeluterveydenhuolto tukee opiskelijoiden terveyttä ja hyvinvointia, mutta ei sisällä päivystyksellistä hoitoa. Kiireellisissä ja vapaa-ajalla sattuneissa tapaturmissa apua saa sosiaali- ja terveyskeskuksista.

Opiskeluterveydenhuollon terveydenhoitajan käynnit ja terveystarkastukset ovat maksuttomia. Sairaanhoitoon liittyvät lääkärikäynnit ovat maksullisia 18-vuotta täyttäneille.  ​

Kuraattoripalveluissa tuetaan nuoren /opiskelijan koulunkäyntiä, oppimista, sosiaalista hyvinvointia ja arjessa selviytymistä sekä koko perheen hyvinvointia.

Kuraattori auttaa esimerkiksi silloin, kun opiskelijalla on haasteita opinnoissa, kaverisuhteissa, sosiaalisissa taidoissa, kotona ja muissa elämäntilanteissa. Kuraattori tekee yhteistyötä perheen, opettajien ja muiden tukiverkostojen kanssa.


Koulupsykologi tarjoaa lapsille ja nuorille keskustelukäyntejä psyykkisen hyvinvoinnin tueksi ja tarvittaessa kartoittaa mielenterveyden ja oppimisen ongelmia sekä suunnittelee tukitoimia yhdessä koulun henkilökunnan ja vanhempien kanssa. Tarvittaessa psykologi voi ohjata oppilaan tai opiskelijan jatkotutkimuksiin tai muun hoidon piiriin.

Koulupsykologiin voi ottaa yhteyttä esimerkiksi oppimisvaikeuksiin, mielialan ongelmiin, jännittämiseen, sosiaalisten suhteiden ongelmiin tai muihin psyykkisiin haasteisiin liittyvissä tilanteissa.

Lisäksi kaikki opiskeluhuollon ammattilaiset edistävät yhdessä koulun henkilökunnan kanssa koko koulu- ja oppilaitosyhteisön hyvinvointia ja osallistuvat oppilaitosten yhteisölliseen opiskeluhuoltotyöhön.

Yhteystiedot:
Lukion opiskeluterveydenhoitaja Sari Larikka 050 3309605, sari.larikka@hyvaep.fi, Wilman kautta tavoittaa. Paikalla ma-pe.

Lukion koulukuraattori Marianna Välimäki 040 6300455, marianna.valimaki@hyvaep.fi, Wilman kautta tavoittaa. Paikalla ma, ke ja to.

Lukion etäpsykologi Reetta-Liisa Aho 040 616 5907, reetta.aho@hyvaep.fi, Wilman kautta tavoittaa.


